CELEX: 62014TN0069
Language: sl
Date: 2014-01-27 00:00:00
Title: Zadeva T-69/14: Tožba, vložena 27. januarja 2014 – UAB MELT WATER proti UUNT – (MELT WATER Original)

14.4.2014   
            
            
               SL
            
            
               Uradni list Evropske unije
            
            
               C 112/48
            
         Tožba, vložena 27. januarja 2014 – UAB MELT WATER proti UUNT – (MELT WATER Original)
   (Zadeva T-69/14)
   2014/C 112/62
   Jezik, v katerem je bila tožba vložena: litvanščina
   
      Stranki
   
   
      Tožeča stranka: Research and Production Company MELT WATER UAB (Klaipėda, Litva) (zastopnik: V. Viešūnaitė, odvetnik)
   
      Tožena stranka: Urad za usklajevanje na notranjem trgu (znamke in modeli)
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               razveljavi odločbo petega odbora za pritožbe pri UUNT z dne 26. novembra 2013 v zadevi R 494/2013-5 in UUNT naloži, naj kot znamko Skupnosti registrira znamko „MELT WATER Original“, v zvezi s katero je tožeča stranka, Research and Production Company MELT WATER UAB, zahtevala registracijo (prijava št. 010782068);
            
         
               —
            
            
               tožeči stranki, Research and Production Company MELT WATER UAB, naloži plačilo stroškov;
            
         
               —
            
            
               toženi stranki, UUNT, naloži, naj predloži spis v zvezi s postopkom, ki se nanaša na navedeno prijavo za registracijo znamke Skupnosti (prijava št. 010782068).
            
         
      Tožbeni razlogi in bistvene trditve
   
   
      Prijavitelj znamke Skupnosti: tožeča stranka
   
      Zadevna znamka Skupnosti: svetlomodra figurativna znamka z besednimi elementi „MELT WATER Original“ za proizvode iz razreda 32 – prijava za registracijo znamke Skupnosti št. 010782068
   
      Odločba preizkuševalca: zavrnitev prijave
   
      Odločba odbora za pritožbe: zavrnitev pritožbe
   
      Navajani tožbeni razlogi: člena 7(1)(c) in 7(1)(b) Uredbe Sveta (ES) št. 207/2009 in zadevna sodna praksa sodišč Evropske unije